ESA esindajad osalesid arvukatel seminaridel ja ümarlaudadel, millel peetud ettekannete seast jäi ühe olulise seisukohavõtuna kõlama ÜRO Kaubanduse ja Arengukonverentsi (UNCTAD) investeeringute ja ettevõtete divisjoni ettevõtete osakonna juhi Tatyana Krylova ettekanne UNCTADi kui olulisima ÜRO kaubanduse ja arengu valdkonna institutsiooni prioriteetidest ettevõtluse toetamisel. Pr Krylova rõhutas, et mitte mingil juhul ei tohi toetusmeetmete kujundamisel panustada vaid tööstusveduritele  ja suurettevõtetele. ÜRO esindaja hinnangul peavad tugisüsteemide fookuses ennekõike olema ettevõtlusmaastikku mitmekesistavad mikro-ja väikeettevõtted, kes ühtlasi moodustavad suurima tööhõivega osa, samuti tuleb erilist tähelepanu osutada start-up'idele, kes viivad ellu värskeid ideid ja loovad uusi töökohti.